เอาทัพพีจุ่มน้ำที่หมาดื่ม ไปคดข้าวแล้วกิน จะติดเชื้อพิษสุนัขบ้าไหม
สวัสดีค่ะ การนำทัพพีที่อาจเปื้อนน้ำลายสุนัข ไปตักข้าวทาน โอกาสที่จะติดเชื้อพิษสุนัขบ้านั้น ถือว่าไม่น่าเกิดขึ้นได้ เพราะถือเป็นการรับเชื้อทางอ้อม ไม่ใช่ทางตรง นอกจากนี้ หากสุนัขกินน้ำกินข้าวได้ แสดงว่าสุนัขไม่ได้เป็นโรคพิษสุนัขบ้าอยู่ ดังนั้น คนก็จะไม่ติดโรคพิษสุนัขบ้ามาค่ะการติดเชื้อพิษสุนัขบ้าจากสัตว์สู่คนนั้น จะติดจากการสัมผัสโดนน้ำลายของสัตว์โดยตรง เช่น การโดนสัตว์กัด ข่วน เลียปาก เลียตา เลียจมูก เลียโดนบาดแผลต่างๆ ที่ผิวหนัง และรวมไปถึงการสัมผัสกับเนื้อเยื่อสมองหรืออวัยวะที่มีเนื้อเยื่อประสาทของสัตว์ผ่านผิวหนังที่มีบาดแผลค่ะ